Nyeste Skilderie af Kiøbenhavn, 1821-05-19
Ved bedre Læremethoder og en bedre Classe inddeling, vilde Pigeskoler upaatvivleligen vinde meget; men det er dog ikke alene Feil ved Pige skolernes Jndretning, der hindrer dem i at gjøre den Nytte, de kunde og burde. Lærere og Lærer inder ere vistnok ogsaa meget Skyld i, at Børnene ikke allene spilde megen Tid, men og blive fordærvede i Pigeskolerne. For at faae Elever, maa nu de fleste Skolebestyrere nøjes med en meget ringe Skoleløn, og dog skulle de selv leve deraf, de maae altsaa see at faae Lærere for godt Kjøb, eller at indskrænke Lectionstimernes Antal. Men derved lide naturligviis Eleverne meest, saa Forældrene ingen Nytte have af deres Sparsommelighed; thi enten de betale mere i kortere Tid, eller mindre i længere Tid, kommer jo dog ud paa eet, og hvor der betales anstændig Skoleløn, kan og bør der læres ligesaa meget i kortere Tid, som i længer Tid i de Skoler, hvor der kun betales et Par Rbd. eller endnu mindre om Maaneden. En anden Sag bliver det naturligviis, naar Forældrene sende deres Børn i Skolen, ikke saa meget for at de skulle lære Noget, som for at blive af med dem, men da maae de see, om de kunne forsvare det. At Lectionstimerne indskrænkes i de Pigeskoler, hvor Skolelønnen er ringe, er vel ikke saa farligt, da Fruentimmer, som sagt, kunne hielpe sig med faa Kundskaber; men det er vistnok sjeldnere Tilfældet, da ingen Skole kan faae Elever, uden den har en lang Lectionsliste. Skole bestyrerne maae altsaa see at faae Lærere for godt Kjøb; men - saadanne Penge, saadanne Varer, de faae da og i Almindelighed kun slette Lærere, hvilket vistnok ofte er Tilfældet i Pigeskoler, især i de mindre, og i de lavere Classer, hvor Grundvolden skal lægges. Slette Lærere ere ikke alene de, som ikke forstaae hvad de paatage sig at undervise i - hvoraf der dog heller ikke ere saa faa i Pigeskoler – men og især de, som ikke forstaae at være Lærere. Mange have vel ganske gode Kundskaber, men forstaae ei at meddele Andre dem. Andre kunde nok lære deres Elever Noget, naar de kun forstode at gjøre sig elskede af dem, eller at sætte sig i Respect hos dem o. s. v. Men de ere ofte saa hidsige, lunefulde, vredladne o. s. v., at deres Elever hverken kunne elske eller agte dem. Ofte ere de saa een foldige, at Eleverne gjøre Nar af dem lige i Øinene, eller saa undseelige, at de ei tør sige Noget til dem, eller saa svage, at de ei kunne straffe dem, ja undertiden blive de endog saa blændede af deres Elevers Skjønhed, at de ei kunne see eller revse deres Feil. Uvidende Lærere skade vel Eleverne forsaavidt, som de Jntet lære dem, eller lære dem Noget urigtigt; men disse i egentlig Forstand slette og uduelige Lærere, fordærve dem i Bund og Grund. Exempler kunde jeg vel anføre; men, exempla sunt odiosa, og Enhver kan faae Historier nok om slette Lærere at høre af dem, som have gaaet, eller endnu gaae i Pigeskoler. Selv de bedre Lærere, som blive slet betalte, maae bøde paa deres ringe Løn ved at antage mange Jnformationer, hvorved de da nødes til at afkorte Timerne, være forsømmelige, skjødesløse og ligegyldige, især i Pigeskolerne, hvor de blive slettest betalte, og hvor deres Forsømmelser, ofte gaae upaatalte hen. Medens nu Eleverne ofte den halve Time maa vente paa Lærerens Ankomst, have de den bedste Leilighed til at snakke sammen og gjøre alle Slags Skjelmstykker, hvorved deres Characteer og Moralitet fordærves.